"Il-Maltija" li spiċċat b'rasha maqtugħa u b'mitt daqqa ta' sikkina minn bintha It-tifla tinstab ħatja ta' qtil involontarju Il-każ ta' Rita Camilleri, omm li hi ta' dixxindenza Maltija u li kienet inqatlet b'100 daqqa ta' sikkina minn bintha u li finalment anke qatgħatilha rasha, kellha żvolta fl-aħħar sigħat. Dan hekk kif f'ġuri li għaddiet bintha Jessica Camilleri t'a 27 sena hi ma nstabitx ħatja ta' qtil volontarju u dan minħabba kundizzjoni mentali. L-omm flimkien ma' bintha kienu jgħixu f'Sydney l-Awstralja, meta inqalgħet kwistjoni bejniethom. It-tifla kienet spiċċat qatgħet ras ommha u ħaditha minn ġol-kċina għal fuq il-passaġġ li jagħti lejn l-entratura tad-dar. It-tifla wieġbet li hi mhix ħatja f'ġuri li għaddiet fil-Qorti ta' New South Wales bid-difiża tagħha tkun li hi tbati minn kundizzjoni tal-moħħ li minħabba fiha titlef il-kontroll. Hi instabet ħatja ta' qtil involontarju. Rita Camilleri tifforma parti minn familja kbira Maltija u hi kienet iddivorzjat minn mar-raġel tagħha – li hu missier Jessica. Bintha staqsiet it-tobba jistgħux jagħmlu miraklu u jwaħħlu ras ommha Mill-ġuri ħarġu ħafna dettalji mill-aktar interessanti. Fost dawn kien hemm dak li meta l-pulizija marru fuq il-post tad-delitt, Jessica staqsiethom. jekk it-tobba jistgħu jagħmlu miraklu u jwaħħlu ras ommha mill-ġdid fuq għonqha. Kien hawn li wieħed mill-uffiċjali li kien qed jinvestiga fuq ix-xena tad-delitt, qal lil bint li dak ma kienx possibbli. Dan il-każ kien seħħ f'Lulju tas-sena 2019. "Allura ma jista' jsir xejn biex rasha titpoġġa lura fuq għonqha?", staqsiet il-bint lill-Kuntistabbli Anthony D'Agostino. "Ninsab ċert li jekk ir-ras ma tibqax fuq l-għonq, dik ma tistax terġa' titpoġġa". Jessica Camilleri sofriet ħafna soċjalment u anke kellha problemi fit-tagħlim. Hi tbati ukoll mill-ADHD u aktar tard instab li hi kienet qed tbati minn kundizzjonijiet marbutin mal-ansjetà, awtiżmu u diżordnijiet oħra. Mill-qorti ħareġ li l-bint kellha storja sħiħa ta' attakki fuq persuni, fosthom qraba. Kellha ukoll stejjer ta' theddid fuq persuni li hi ma kinitx tafhom fejn hi kienet theddidhom billi ċċemplilhom. Irriżulta li mill-interrogazzjoni tal-Pulizija f'dak il-lejl li seħħ dan id-delitt, Jessica Camilleri spjega li hi kienet bdiet targumenta ma' ommha minħabba li riditha li tmur f'unit għal persuni li jbatu minn mard mentali. Meta ommha bdiet iċċempel 000, Jessica qabditilha it-telefon u sabbtitulha. Jidher li l-omm baqgħet tipprova issib telefon biex iċċempel. Kien f'dak il-mument li hi marret bil-herra fuq bitnha u qabditha minn xagħarha u kaxkitha lejn il-kċina. It-tifla kienet tħobb tara l-films tal-biża' Issemma' kif il-bint kienet tħobb tara l-films tal-biża' u dan ikkontribwixxa għal ħsibijiet tagħha. L-investigaturi spjegaw li huma sabu tmien kopji ta' "The Texas Chainsaw Massace" u ħames kopji ta' "Jeepers Creepers'. Is-sentenza lil Jessica se tingħata fi Frar tas-sena d-dieħla.